 Kiungo huyo wa zamani wa Simba na Taifa Stars, alisema kuitoa timu hiyo kwenye hesabu za ubingwa ni sawa na kuwahukumu wakati bado wana muda wa kutosha kwa ajili ya kurekebisha mapungufu yao yaliyojitokeza kwenye mechi zilizopita.“Kwangu mimi Simba ni moja kati ya timu tatu ambazo zinapigania ubingwa msimu huu, kwa hiyo kufungwa mechi mbili hakuwezi kutuondoa kwenye mbio, mashabiki wetu watuelewe na kuendelea kutupa sapoti,” alisema Matola.Matola alisema Simba siyo ya kwanza kufungwa msimu huu na hiyo inatokana na ushindani mkali uliopo kwenye Ligi Kuu msimu huu, lakini kikosi chao bado kina uwezo wa juu kubadilisha mwenendo.Alisema kihesabu timu yoyote inaweza kuwa bingwa wa msimu huu endapo itachanga vizuri karata zake kwa kushinda mechi zao zinazofuata, hivyo hata wao pamoja na kupoteza mechi mbili bado wana uwezo wa kurudisha heshima yao kwa kubeba ubingwa wa Tanzania Bara msimu huu.